Lav et referat af nedenstående tekst:

Tekst:
Som TV2 Nord har fortalt de seneste to dage, har Folketinget vedtaget en ny og strammere pædofililov. Med den nye lov kan politiet ransage hos en dømt pædofil uden først at have dommerkendelse. Derudover får svømmehaller og børnehaver navn og identitet på dømte pædofile, der bor i deres område, hvis den dømte har fået forbud mod at opholde sig i nærheden af børn. Den nye lov har vakt glæde hos flere tidligere ofre for pædofili, men Institut for Menneskerettigheder er betænkelige over for stramningerne. Særligt muligheden for at ransage skaber bekymring. - Normalt er det jo sådan, at hvis politiet skal have adgang til folks private hjem, til at rode i skuffe og tage ting med, så vil vi normalt kræve en dommerkendelse, sådan er retssystemet normalt skruet sammen. Det princip har man jo helt fraveget her. En dommerkendelse er nu engang en retssikkerhedsmæssig grundsten, og det er først og fremmest derfor, at vi har været meget kritiske over for den her lov, siger Vicedirektør for Institut for Menneskerettigheder, Louise Holck, til TV2 Nord. Politikerne siger, at de vægter hensynet til børnene fremfor hensynet til de pædofile, lyder det ikke meget rimeligt? - Det lyder rimeligt nok, og det er helt i orden og forståeligt, at man vil gøre hvad man kan for at forhindre pædofile i at begå forbrydelser. Men når det er sagt, så er der måske en grænse, og den synes vi, at man har overskredet her. Det er min vurdering, at man godt kunne forhindre ny kriminalitet uden at gå så langt, som man har gjort her, hvor man faktisk vender et retssikkerhedsmæssigt princip ryggen, forklarer Louise Holck. Hos Institut for Menneskerettigheder frygter man, at de nye muligheder for ransagning uden dommerkendelse, kan være starten på noget større. Det er en meget lille gruppe (de pædofile red.), så er problemet egentlig så stort? - Så meget desto mere, at det måske en dårlig sag at udfordre de her retssikkerhedsmæssige grundprincipper på. Spørgsmålet er, om man ikke på anden vis kunne håndtere den her problemstilling, når der netop er så få og ikke udfordre en af de her hjørnesten, fortæller Louise Holck.

Referat:
Institut for Menneskerettigheder forholder sig kritisk over for den nye pædofililov, der ifølge dem er for vidtgående i forhold til retssikkerheden for det enkelte individ.